Ehdotus neuvoston direktiiviksi yhteisön vähimmäistoimenpiteistä tiettyjen kalatautien torjumiseksi annetun direktiivin 93/53/ETY muuttamisesta /* KOM/96/0279 lopull. - CNS 96/0158 */



Virallinen lehti nro C 242 , 21/08/1996 s. 0013



Ehdotus neuvoston direktiiviksi yhteisön vähimmäistoimenpiteistä tiettyjen kalatautien torjumiseksi annetun direktiivin 93/53/ETY muuttamisesta (96/C 242/09) (ETA:n kannalta merkityksellinen teksti) KOM(96) 279 lopull. - 96/0158(CNS) (Komission esittämä 20 päivänä kesäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetussa neuvoston direktiivissä 91/67/ETY (1), sellaisena kuin se on viimeksi muutettuna direktiivillä 95/22/EY (2), säädetään eläinten terveyttä koskevista edellytyksistä saatettaessa markkinoille sen liitteessä A luetelluille taudeille alttiita vesiviljeltyjä kaloja; tämä luettelo sisältää sellaisia virustauteja kuin IHN ja VHS sekä Gyrodactylus salaris -tartunnan, jonka aiheuttaa Gyrodactylus salaris -loinen, yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetussa neuvoston direktiivissä 93/53/ETY (3), sellaisena kuin se on muutettuna Itävallan, Suomen ja Ruotsin liittymisasiakirjalla, säädetään lohen tarttuvan anemian (ISA), tarttuvan kalojen verta muodostavan kudoksen kuolion (IHN) ja kirjolohen verenvuotoseptikemian (VHS) valvontatoimenpiteistä, ja direktiivissä 93/53/ETY säädetyt toimenpiteet on tarkoitettu virustautien torjuntaan; sen vuoksi niitä ei voi soveltaa Gyrodactylus salaris -tartuntaan, ON ANTANUT TÄMÄN DIREKTIIVIN: 1 artikla Muutetaan direktiivi 93/53/ETY seuraavasti: 1. Korvataan 1 artikla seuraavasti: "1 artikla Tässä direktiivissä määritellään yhteisön vähimmäistoimenpiteet 2 artiklan 1 ja 2 kohdassa tarkoitettujen kalatautien torjumiseksi." 2. Korvataan 2 artiklan 1 kohta seuraavasti: "1. I luettelon taudeilla neuvoston direktiivin 91/67/ETY liitteessä A olevassa I luettelossa tarkoitettua lohen tarttuvaa anemiaa;". 3. Korvataan 2 artiklan 2 kohta seuraavasti: "2. II luettelon taudeilla direktiivin 91/67/ETY liitteessä A olevassa II luettelossa tarkoitettua tarttuvaa kalojen verta muodostavan kudoksen kuoliota ja kirjolohen verenvuotoseptikemiaa;". 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1997 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan 20:ntenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 46, 19.2.1991, s. 1 (2) EYVL N:o L 243, 11.10.1995, s. 1 (3) EYVL N:o L 175, 19.7.1993, s. 23